

**ΕΚΠΑΙΔΕΥΤΙΚΟ ΥΛΙΚΟ**

ΕΒΔΟΜΑΔΑ ΑΣΥΓΧΡΟΝΗΣ ΕΚΠΑΙΔΕΥΣΗΣ: **15/03/2021 έως 19/03/2021**

**ΚΥΚΛΟΣ Α΄& Β΄**

**ΓΡΑΜΜΑΤΙΣΜΟΣ: Ελληνική Γλώσσα-Ενισχυτική Διδασκαλία**

**ΕΚΠΑΙΔΕΥΤΙΚΟΣ: Χρήστος Πεχλιβανίδης, Φιλόλογος**

**ΕΚΠΑΙΔΕΥΟΜΕΝΟΣ/Η:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΟΡΘΟΓΡΑΦΙΑ ΘΗΛΥΚΩΝ ΟΥΣΙΑΣΤΙΚΩΝ**

**Θηλυκά σε -α.**

Η κατάληξη  **-ιά** γράφεται με  **-ι** στα οξύτονα θηλυκά:

π.χ. βραδιά, ξενιτιά, ξαστεριά.

Εξαιρούνται: όσα ουσιαστικά θηλυκά παράγονται από ρήματα σε **-εύω** και γράφονται με **-ει** όπως: γιατρειά, (γιατρεύω) δουλειά (δουλεύω)

Η κατάληξη **-ία** γράφεται με **-ι** στα παροξύτονα θηλυκά:

π.χ. αηδία, τυραννία, διετία.

Εξαιρούνται: όσα ουσιαστικά θηλυκά παράγονται:

α) από ρήματα σε **-εύω**: ερμηνεία (ερμηνεύω), βασιλεία (βασιλεύω).

β) από επίθετα σε **-υς**: πλατεία (πλατύς), οξεία (οξύς).

Η κατάληξη **-εια** γράφεται με **-ει** στα προπαροξύτονα θηλυκά:

π.χ. άδεια, βοήθεια, αλήθεια.

Εξαιρούνται: άγνοια, ομόνοια, διχόνοια, έννοια.

Η κατάληξη **-ότητα** γράφεται με **-ο** και **-η** όπως: θερμότητα, ποιότητα.

Η κατάληξη **-οσύνη** γράφεται με **-ο** και **-υ** όπως: δικαιοσύνη, καλοσύνη.

**Ορθογραφία των θηλυκών ουσιαστικών**

**Ασκήσεις**

1. Γράψε τι **πράξη** κάνω όταν**:**

νηστεύω - ………………….. εκστρατεύω - …………………….

θεραπεύω - …………………. προφητεύω - ……………………..

συνοδεύω - ………………….. μεσιτεύω - ……………………..

1. Σχημάτισε θηλυκά ουσιαστικά σε **-ότητα**, και σε **-οσύνη** από τις λέξεις:

θερμός - ………………………. άγιος - …………………………..

καθαρός - ………………………. καλός - …………………………..

τίμιος - ………………………. δίκαιος - …………………………..

1. Σχημάτισε θηλυκά σε **-ια:**

ο γεωργός ……………………………..

ο δάσκαλος ……………………………..

ο αεροπόρος ……………………………..

ο βιομήχανος ……………………………..

ο πεζοπόρος ……………………………..